**ANUNŢ DE RECRUTARE PENTRU 3 POZIŢII DE MEMBRU ÎN CONSILIUL DE ADMINISTRAȚIE AL ADMINISTRAȚIEI NAȚIONALE DE METEOROLOGIE R.A.**

**Ministerul Mediului, Apelor și Pădurilor** anunță declanșarea procedurii de selecție de candidați pentru nominalizarea în vederea numirii membrilor Consiliului de Administrație al Administrației Naționale de Meteorologie R.A. Acest proces de selecție se derulează în conformitate cu prevederile **Ordonanței de urgență a Guvernului nr.109/2011** privind guvernanța corporativă a întreprinderilor publice, aprobată cu modificări și completări prin Legea nr.111/2016, cu modificările și completările ulterioare și ale **Hotărârii Guvernului nr. 639/2023** pentru aprobarea Normelor metodologice de aplicare a Ordonanței de urgență a Guvernului nr. 109/2011 privind guvernanța corporativă a întreprinderilor publice.

### **Condiții și cerințe de participare comune care trebuie întrunite de candidați, pentru toate posturile de membru în Consiliul de Administrație:**

1. au cetățenia română sau a altor state membre UE, cu condiția să aibă domiciliul sau reședința în România;
2. nu se află în conflict de interese care să îi(le) facă incompatibili(e) cu exercitarea calității de membru în Consiliul de administrație al societății pentru care au aplicat;
3. nu se află în niciuna dintre situațiile prevăzute la art. 12 alin. (3), art.5 alin. 2, art. 7 din O.U.G. nr. 22/2025 pentru modificarea şi completarea Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice, a Legii nr. 187/2023 pentru modificarea şi completarea Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice, precum şi pentru abrogarea unor dispoziții din acte normative;
4. nu se află în niciuna dintre situațiile prevăzute la art. 4 din O.U.G. nr. 109/2011;
5. nu se află în situația prevăzută la art.169, alin.(10) din Legea nr. 85/2014 privind procedurile de prevenire a insolvenței și de insolvență, cu modificările și completările ulterioare;
6. nu au fost condamnați(te) definitiv printr-o hotărâre judecătorească pentru săvârșirea unei infracțiuni contra umanității, contra statului sau contra autorității, infracțiuni de corupție şi de serviciu, infracțiuni contra înfăptuirii justiției, infracțiunii de fals, infracțiunii contra patrimoniului, pentru infracțiunile prevăzute de Legea nr. 129/2019 pentru prevenirea şi combaterea spălării banilor și finanțării terorismului, precum și pentru modificarea și completarea unor acte normative, cu modificările şi completările ulterioare, sau pentru infracțiunile prevăzute de Legea nr. 85/2014 privind procedurile de prevenire a insolvenței și de insolvență, cu modificările și completările ulterioare, săvârșite cu intenție, care l-ar face/ar face-o incompatibil/ă cu exercitarea funcției;
7. au capacitate deplină de exercițiu;
8. sunt apți din punct de vedere medical;
9. au studii superioare finalizate cel puţin cu diplomă de licență și experiență în domeniul științelor inginerești, economice, sociale, juridice sau în domeniul de activitate al regiei de minimum 7 ani, conform Ordonanței de urgență a Guvernului nr.22/2025;
10. au minim 7 ani de experiență în funcții de conducere;
11. nu au înscrieri în cazierul fiscal și judiciar;
12. îndeplinesc toate condițiile și criteriile prevăzute în O.U.G. nr. 109/2011, OUG nr. 22/2025 şi în H.G. nr.639/2023.

### **Condiții și cerințe de participare specifice**

ADMINISTRATOR A (1 post):

Pentru postul de membru în Consiliul de Administrație de auditor financiar sau cu experiență de cel puțin 3 ani în audit statutar sau în cadrul comitetelor de audit formate la nivelul consiliilor de administrație/supraveghere ale unor societăți/entități de interes public, este necesar:

* să fie autorizați ca auditori financiari și să fie înregistrați în Registrul public electronic de către autoritatea competentă din România, din alt stat membru, din Spațiul Economic European sau din Elveția sau să dețină experiență de cel puțin 3 ani în audit statutar dobândită prin participarea la misiuni de audit statutar în România sau în cadrul comitetelor de audit formate la nivelul consiliilor de administrație/supraveghere ale unor societăți/entități de interes public, dovedită cu documente justificative;
* să aibă studii superioare finalizate cel puțin cu diplomă de licență în domeniul științelor inginerești, economice, sociale, juridice sau în domeniul de activitate al regiei;
* să aibă minim 7 ani de experiență profesională în domeniul studiilor superioare absolvite;
* să dețină minim 7 ani de experiență în funcții de conducere.

ADMINISTRATOR B1 (1 post):

Pentru acest post de membru în Consiliul de Administrație este necesar:

* să aibă studii superioare finalizate cel puțin cu diplomă de licență în domeniul științelor inginerești economice, sociale, juridice sau în domeniul de activitate al regiei;
* să aibă minim 7 ani de experiență profesională în domeniul studiilor superioare absolvite;
* să dețină minim 7 ani de experiență în funcții de conducere.

ADMINISTRATOR D (1 post):

Pentru acest post de membru în Consiliul de Administrație este necesar:

* să aibă studii superioare finalizate cel puțin cu diplomă de licență în domeniul științelor economice;
* să aibă minim 7 ani de experiență profesională în domeniul studiilor superioare absolvite, respectiv, în domeniul științelor economice;
* să dețină minim 7 ani de experiență în funcții de conducere.

**Criterii de selecție**

Criteriile de selecție sunt competențe și trăsături necesare candidaților pentru a putea îndeplini cu succes rolurile care le vor fi atribuite, și sunt următoarele: competențe specifice sectorului de activitate a întreprinderii publice, competențe profesionale de importanță strategică, competențe de guvernanță corporativă, competențe sociale şi personale, experiență pe plan național şi internațional, competențe și restricții specifice pentru funcționarii publici sau alte categorii de personal din cadrul autorității publice tutelare ori din cadrul altor autorități sau instituții publice, altele în funcție de specialitatea întreprinderii publice, trăsături și alte criterii.

**Modalitatea de evaluare a candidaților**

Evaluarea candidaților se face prin metoda analizei documentelor din dosarul de candidatură, metoda analizei informațiilor suplimentare față de cele din dosarul de candidatură solicitate de comisa de selecție și nominalizare, în scris, pentru a revizui, îmbunătăți și valida acuratețea punctajului, metoda verificării referințelor oferite de candidați, metoda verificării activității desfășurate anterior de candidați, metoda analizei declarațiilor de intenție formulate pe baza Scrisorii de Așteptări de către candidați și metoda observării comportamentale a candidaților pe parcursul interviului organizat de Comisia de selecție și nominalizare, prin raportare la Profilul Consiliului de Administrație, Profilul membrilor Consiliului de Administrație și prin raportare la indicatorii ce descriu competențele care sunt criterii de selecție a candidaților conform documentelor anterior menționate.

**Depunerea dosarelor de candidatură**

Dosarele de candidatură vor fi depuse în mod obligatoriu până cel târziu în data de **xx.xx.2025, ora xx.00**, atât în format letric cât și în format electronic.

* **Dosarul în format letric (pe suport de hârtie)**

Dosarele de candidatură pe suport de hârtie vor fi depuse personal sau trimise prin poștă sau curier, în plic închis, la registratura Ministerului Mediului, Apelor și Pădurilor pe care se va menționa următorul text: „**Candidatură CA ANM/[Numele şi Prenumele candidatului]”**.

* **Dosarul electronic**

Transmiterea dosarului de candidatură și în format electronic este obligatorie și se va face la adresa de email: *[selectie-ca-anm@mmediu.ro](mailto:selectie-ca-anm@mmediu.ro)*

Reguli obligatorii pentru depunerea dosarelor de candidatură:

* Toate documentele prezentate în dosarul de candidatură vor fi în limba română.
* Documentele redactate într-o limbă străină se depun în copie certificată, însoțită de traducerea legalizată, efectuată de un traducător autorizat.
* Pentru studiile efectuate în străinătate se vor depune echivalările acestora, după caz.
* Mesajele e-mail de depunere a candidaturilor electronice, cât şi documentele ataşate vor trebui să conţină în mod obligatoriu numele şi prenumele candidatului (de exemplu „CV Popescu Ion”).
* Formularele F1-F5 vor fi completate **electronic** și transmise **în format Word** cât și ca fișier de tip pdf.
* CV-ul va fi transmis **în format Word** cât și ca fișier de tip pdf.
* Copiile documentelor solicitate vor fi scanate și salvate ca **documente separate,** având în titlu numele documentului, numele și prenumele candidatului – de exemplu ”Diplomă licență Popescu Ion” sau ”Extras REVISAL Popescu Ion”.
* Dosarele electronice **NU** vor fi transmise prin aplicații de transfer de fișiere (de ex: WeTransfer sau alte aplicații similare) – în cazul în care dimensiunea dosarului depășește capacitatea mesajului, se vor transmite mai multe mesaje succesive numerotate (de exemplu ”Candidatura CA (societatea) Popescu Ion 1”, ”Candidatura CA (societatea) Popescu Ion 2”, etc.).
* Dosarele în format electronic vor fi transmise până la aceeași dată și oră stabilite pentru depunerea dosarului de candidatură în format fizic la registratura Ministerului Mediului, Apelor și Pădurilor.

**Documente necesare pentru depunerea candidaturii:**

Dosarele de candidatură vor conține în mod obligatoriu următoarele documente:

1. Opis documente (numai în dosarul pe suport de hârtie);

2. Curriculum vitae;

3. Adeverință medicală emisă de medicul de familie, în termenul de valabilitate;

4. Certificatul de cazier judiciar, fără înscrisuri, în termenul de valabilitate;

5. Certificatul de cazier fiscal, fără înscrisuri, în termenul de valabilitate

6. Copii:

a. Copia actului de identitate;

b. Copia certificatului de căsătorie sau a altor acte, doar în cazul în care numele de pe actele depuse este diferit de cel de pe actul de identitate;

c. Copia diplomei de licenţă sau echivalentă;

d. Copii ale diplomelor de absolvire a altor cicluri de studii universitare (dacă este cazul) – licență, master, doctorat, MBA. Nu se vor transmite copii ale diplomelor sau ale certificatelor de participare la programe de formare de scurtă durată;

e. Copii ale documentelor care dovedesc experiența profesională cerută (extras Reges/Revisal, copie carnet de muncă dacă este cazul), contracte de mandat/management, adeverințe eliberate de angajatori, certificat constatator eliberat de ONRC, documente din care să reiasă rezultatele economico-financiare ale întreprinderilor în care candidatul și-a exercitat mandatul de administrator sau de director, documente din care să reiasă ca este autorizat ca auditor financiar și înregistrat în Registrul public electronic de către autoritatea competentă din România, din alt stat membru, din Spațiul Economic European sau din Elveția sau ca deține experiență de cel puțin 3 ani în audit statutar dobândită prin participarea la misiuni de audit statutar în România sau în cadrul comitetelor de audit formate la nivelul consiliilor de administrație/supraveghere ale unor societăți/entități de interes public (daca este cazul), alte documente însușite prin semnătură și ștampilă de emitent care să ateste contribuția directă a candidatului la îmbunătățirea performanțelor financiare ale societăților pe care le-a administrat/ condus, etc.

7. Formulare:

a. F1 - Cererea de înscriere;

b. F2 - Declarație pe propria răspundere privind conformitatea documentelor şi informațiilor prezentate în dosar;

c. F3 - Acordul cu privire la obținerea de date în vederea verificării informațiilor;

d. F4 - Consimțământ de prelucrare a datelor cu caracter personal;

e. F5 - Declarația de interese.

Documentele necesare în procesul de recrutare și selecție precum și formularele de declarații se regăsesc pe site-ul Autorității publice tutelare, ............................

**Informații suplimentare se pot obține la sediul Ministerului Mediului, Apelor și Pădurilor, Bd. Libertății nr. 12, sector 5, București, Tel: 021.408.9593.**